laion/Wikipedia-Exotic huggingface dataset:
אמנון אבידן

אמנון אבידן (נולד ב-19 באוקטובר 1943) הוא כדורסלן עבר ישראלי, בגובה 1.88 מטרים, ששיחק בעמדת הסמול פורוורד במכבי תל אביב ובנבחרת ישראל. בשנות ה-70 וה-שנות ה-80 של המאה ה-20 שימש כאחד ממנהליה של מכבי תל אביב. בעונת 1959/1960 הצטרף למכבי דרום תל אביב. בעונת 1961/1962 עבר למכבי תל אביב, ושיחק במדיה במשך 10 עונות, אשר בהן היה שותף ל-7 אליפויות ו-6 גביעי המדינה. בשנת 1966 לקח חלק בזכיית נבחרת ישראל במדליית הזהב בטורניר הכדורסל שנערך במשחקי אסיה שנערכו בבנגקוק שבתאילנד, תחת המאמן שמעון שלח. במהלך תקופתו כשחקן במכבי תל אביב, זכה לעבור בהרבה צמתים מרכזיים של הכדורסל הישראלי כגון: נס בדאלונה (2 במרץ 1967), גמר גביע אירופה למחזיקות גביע בהמשך אותה שנה מול איניס וארזה, ובמשחק הראשון אי פעם מול ריאל מדריד (22 בפברואר 1968). בשנת 1968 נשא את הלפיד בטקס הפתיחה של המכביה השמינית. בין העונות 1968/9 - 1970/71 שימש כקפטן מכבי תל אביב. בסיום עונת 1970/71 נאלץ לפרוש בגיל 27 בלבד לאחר שקרע את הרצועה הצולבת בברכו. בשנת 2015 נכנס להיכל התהילה של מכבי תל אביב. בשנות ה-70' וה-80' שימש כמנהל הוועדה המקצועית במכבי תל אביב, ובתוך כך נמנה עם ארבעת מנהלי מכבי תל אביב יחד עם שמעון מזרחי, שמלוק מחרובסקי ואריה ברנוביץ'. ביום 24 בנובמבר 1980 היה מעורב בתקרית במסגרת הדרבי התל אביבי שנערך במחזור ב-9 של הליגה הלאומית - בשניות הסיום, כשמכבי הובילה ביתרון של נקודה על הפועל תל אביב, שחקן הפועל בארי ליבוביץ מיהר להוציא כדור חוץ, כשלפתע הגיח מהספסל הצהוב אבידן ­­וחטף את הכדור מידיו. כאשר המשחק חודש, הפועל - אשר לא הצליחה לקלוע מול הגנת מכבי שהספיקה להתארגן - הפסידה את המשחק. אבידן, שהותקף אחרי המשחק על ידי אוהדי הפועל ולווה בשוטרים עם יציאתו האולם, הודה רק למחרת: "השופטים פסקו צעדים נגד זיסמן. על הספסל קמה מהומה ואנשים הגיבו בזעם. בארי עמד לידי והתכונן להוציא את הכדור, אלא שהשופט (שמעון גוטליב) שרק וביקש את הכדור לידיו. בלי משים ובלי כל כוונה לעכב את המשחק, שלחתי את ידי ועצרתי את הכדור". בנוסף שימש כחבר הנהלה באיגוד הכדורסל בישראל וכיושב ראש ועדת ארגון שהייתה אחראית על כל המפעלים החשובים ובהם: משחקי הליגות, הגביע ומשחקי הנבחרות השונות. מדיה וקבצים בנושא אמנון אבידן בוויקישיתוף כרטיס שחקן באתר מנהלת הליגה רול ז"ל, שטרקמן, אבידן וברנוביץ' נכנסו להיכל התהילה LTD, Art-Up. "רול ז"ל, שטרקמן, אבידן וברנוביץ' נכנסו להיכל התהילה". Maccabi Tel Aviv Basketball Club. אורכב מ-המקור ב-2018-10-15. נבדק ב-2018-10-15. "האירופי הראשון של מכבי תל אביב - וואלה! ספורט". וואלה! ספורט. אורכב מ-המקור ב-2018-10-16. נבדק ב-2018-10-15. אריה ליבנת, בכדורסל, לדרבי יש חוקים מאוד ברורים, באתר הארץ, 29 בנובמבר 2012 מרדכי רוזנבלום, אבידן: שלחתי ידי בלי כוונה, מעריב, 26 בנובמבר 1980 Art-Up LTD, אמנון אבידן, באתר מנהלת ליגת העל בכדורסל
עידו ארליך-ובר

עידו יצחק ארליך ובר (מוכר בשם עידו ובר; נולד בכ"ה בניסן ה'תשכ"ג, 19 באפריל 1963) הוא שדרן רדיו, יועץ אישי ומרצה בתחומי מיסטיקה ויהדות. נולד בירושלים לתלמה ומשה אילת (במקור ארליך). אביו היה יועץ תקשורת, מעורכי ביטאון תנועת החירות ומקורב למנחם בגין, אבי אמו היה ד"ר ישראל בן-זאב – היסטוריון וחוקר הערבית והאסלאם. ובר הוא דור שביעי לילידי ירושלים. בילדותו התגורר עם הוריו בגבעת שמואל ולמד בבית הספר הממלכתי בה. בהמשך למד בבית הספר תיכון חדש בתל אביב-יפו. בשנת 1976 עבר עם הוריו לבוסטון שבמדינת מסצ'וסטס שבארצות הברית, שם ניהל אביו את שלוחת אל-על בניו-אינגלנד. הוא המשיך שם את לימודיו התיכוניים בברוקליין הסמוכה. ב-1980 חזר לישראל לצורך שירות בצה"ל ושירת בחיל ההנדסה הקרבית. בהמשך שימש מש"ק דת מטעם הרבנות הצבאית והשתתף במלחמת לבנון הראשונה. בשנת 1983, במהלך שירותו הצבאי, הכיר את הרב משה ובר משכונת בתי אונגרין בירושלים, ובהשפעתו התקרב לחסידות חב"ד. במשך תקופה, במקביל לשירותו הצבאי, למד בישיבת הר עציון, ובישיבת מיר בירושלים. לאחר תקופה חזר לשם משפחתו המקורי, "ארליך", והוסיף אליו את שם משפחתו של הרב ובר, שהיה חשוך ילדים. לאחר נישואיו בשנת 1986 החל במסלול ללימודי סמיכה לרבנות. בשנת 1999 הוסמך לרבנות על ידי הרב מרדכי אהרן שיינברגר, על כתב ההסמכה חתמו גם הרב עובדיה יוסף והרב ובר. בשנת 2000 מונה לרב בית הכנסת המרכזי בשכונת מוסררה (מורשה) בירושלים[דרוש מקור]. בין השנים 2000–2005 שימש ראש ישיבת 'שובה ישראל' לחוזרים בתשובה בירושלים. בשנת 2001 המשיך את לימודי הרבנות במכון היכל שלמה שבמכון אריאל בירושלים, בראשות הרב זלמן נחמיה גולדברג. בשנת 2005 השלים את לימודי הרבנות והוסמך לרבנות על ידי הרבנות הראשית לישראל[דרוש מקור]. במקביל, מונה על ידי המועצה הדתית בירושלים במינוי זמני לתפקיד רבה של שכונת מלחה בעיר[דרוש מקור]. ארליך-ובר מרצה בתחומי היהדות. במהלך שנות ה-90 הוציא לאור מעל 500 קלטות בשם 'שמעו ותחי נפשכם', שעסקו בפרשיות התורה, מועדי ישראל, מעגל השנה וגדולי הדורות. משנת 1993 עורך את העלון 'שמעו ותחי נפשכם' ובו דברי תורה של רבו, הרב משה ובר. בעלון גם טור אישי בנושאים אקטואליים וסיפורי צדיקים. בין השנים 2010–2019 פרסם מדור שבועי של סיפור חסידי בשבועון כפר חב"ד. בשנות התשעים הגיש במוצאי יום הכיפורים את התוכנית 'דף חדש' שעסקה בחגי תשרי בערוץ הראשון. בתוכנית התארחו רבנים, אמנים ויוצרים במוזיקה יהודית. מגיש תוכניות רדיו בהן הוא מייעץ לאנשים על פי שמם ותאריך לידתם. בין השנים 2002–2007 הגיש תוכניות תורניות ותוכניות ייעוץ אישי ברדיו קול חי. בשנים 2007–2012 הגיש תוכנית מאזינים ברדיו 103fm, שבה ייעץ למאזינים במגוון תחומים אישיים. היה בעל פינה שבועית בימי שישי ברשת ב'. החל משנת 2010, עם ייסודו של רדיו קול ברמה, מגיש תוכניות והרצאות בנושאי יהדות. ארליך-ובר נשוי לרבקה דליה ואב ל-12 ילדים. בניו הם העיתונאים והסופרים אריה ארליך ושניאור ובר. גיסו הוא ראש אמ"ן לשעבר האלוף אהרון חליוה. שמעו ותחי נפשכם - לקט דברי התורה שהופיעו בעלונים בעריכתו והאיש משה - לקט סיפורים והנהגות מחיי הרב ובר הערוץ של ובר באתר יוטיוב שיעוריו של ובר, באתר כיכר השבת האתר של הרב ובר קטלוג הספרייה הלאומית התוכנית "דף חדש" באתר YouTube
שמואל נחמיאס

שמואל נחמיאס (נולד ב-19 באוקטובר 1954) הוא כדורסלן עבר ישראלי בגובה 1.96 מטרים, ששיחק בעמדת הפאוור פורוורד בהפועל תל אביב ובנבחרת ישראל. שיחק בילדותו במחלקת הנוער של קבוצת הפועל תל אביב. בעונת 1971/1972 הצטרף לקבוצה הבוגרת, ושיחק במדיה עד סיום עונת 1980/81, מלבד עונת 1976/77 שבה שיחק בהפועל גבעת ברנר, סה"כ שיחק בהפועל תל אביב במשך תשע עונות. ב-10 בדצמבר 1979 היה מעורב בקטטה המונית במסגרת הדרבי שנערך במחזור ה-10 של הליגה הראשונה בכדורסל. בסיום המשחק, ירק על שחקן מכבי תל אביב אולסי פרי, לאחר שסבר כי האחרון ניסה לפגוע בו כאשר זרק אליו את כדור המשחק. בתגובה פרי וחברו לקבוצה ארל ויליאמס הסתערו על נחמיאס והפילו אותו לרצפה. שחקנים משתי הקבוצות מיהרו למהומה והחלו לחבוט זה בזה, כשכוחות המשטרה מפרידים לבסוף. בהמשך האירוע המשיכו שחקני מכבי תל אביב להתעמת עם אוהדי הפועל. בסיום האירוע, נחמיאס אשר סבל מפציעה בגולגולת, הורחק מארבעה משחקנים. אילו פרי וויליאמס הורחקו משישה. בעונת 1981/82 עבר להפועל גליל עליון, ושיחק במדיה במשך שלוש עונות, עד לפרישתו בסיום עונת 1983/84. בשנת 1974 לקח חלק בזכיית הנבחרת הבוגרת במדליית הזהב בטורניר הכדורסל שנערך במשחקי אסיה שנערכו בטהראן שבאיראן, תחת המאמן אברהם חמו. בשנת 1977 שיחק באליפות אירופה. סה"כ נקודות בקריירה: 2,055 סה"כ משחקים בקריירה: 200 מקום ברשימת קלעי כל הזמנים: 160 עונות בליגה: 13 סה"כ נקודות בפלייאוף בקריירה: 213 סה"כ משחקי פלייאוף בקריירה: 20 מקום ברשימת קלעי כל הזמנים בפלייאוף: 163 פרופיל, באתר פיב"א כרטיס שחקן באתר מנהלת הליגה אריה ליבנת, אלימות בדרבי התל אביבי, גרסת הכדורסל, באתר הארץ, 10 בנובמבר 2014 Art-Up LTD, מנהלת ליגת העל בכדורסל | היסטוריה | קלעי כל הזמנים | שמואל נחמיאס, באתר basket.co.il
קרי וולש ג'נינגס

קרי לי ווֹלְשׁ ג'נינגס (באנגלית: Kerri Lee Walsh Jennings; נולדה ב-15 באוגוסט 1978) היא שחקנית כדורעף חופים אמריקאית, היא 3 פעמים ברציפות אלופה אולימפית (אתונה 2004, בייג'ינג 2008 ולונדון 2012) ו-3 פעמים אלופת העולם (ריו דה ז'ניירו 2003, ברלין 2005 וגשטאט 2007), לצד שותפתה מיסטי מיי-טרינור. היא שחקנית כדורעף החופים שזכתה בהכי הרבה טורנירים (133) ומשחקים והרוויחה 2.5 מיליון דולר, יותר מכל שחקנית אחרת בכל הזמנים. ג'נינגס נולדה וגדלה בסנטה קלרה, קליפורניה. היא בוגרת אוניברסיטת סטנפורד שם קבעה שיא של 11–121 זכיות/הפסדים. באולימפיאדת סידני (2000) סיימה ג'ניניגס במקום רביעי עם נבחרת ארצות הברית בטורניר כדורעף נשים באולם. היא נמצאה False positive בבדיקת אמרוץ ולכן החמיצה מספר משחקים בתחילת הטורניר, עד שזכתה לזיכוי מוחלט מאמרוץ. באליפות העולם שנערכה בריו דה ז'ניירו, ברזיל 2003 זכתה ג'נינגס ביחד עם שותפתה מיסטי מיי-טרינור בתואר העולמי. באולימפיאדת אתונה (2004) זכתה ג'נינגס ביחד עם מיסטי מיי-טרינור במדליית זהב לאחר שלא הפסידו אפילו מערכה אחת במהלך כל הטורניר. באליפות העולם שנערכה בברלין, גרמניה 2005 הגנה ג'נינגס ביחד עם שותפתה מיסטי מיי-טרינור על התואר העולמי. באליפות העולם שנערכה בגשטאט, גרמניה 2007 זכתה ג'נינגס בפעם השלישית ברציפות ביחד עם שותפתה מיסטי מיי-טרינור בתואר העולמי. באולימפיאדת בייג'ינג (2008) הגנה ג'נינגס על תוארה ביחד עם מיסטי מיי-טרינור לאחר שלא הפסידו אפילו מערכה אחת במהלך כל הטורניר. באליפות העולם שנערכה ברומא, איטליה 2011 זכתה ג'נינגס ביחד עם שותפתה מיסטי מיי-טרינור במדליית כסף. באותה העת שהיא השתתפה באולימפיאדת לונדון (2012) היא הייתה בהריון בשבוע החמישי. במשחקים עצמם היא זכתה בפעם השלישית ברציפות בזהב האולימפי ביחד עם מיסטי מיי-טרינור. באולימפיאדת ריו דה ז'ניירו (2016) זכתה ג'נינגס במדליית ארד ביחד עם שותפתה אפריל רוס. וולש נישאה בשנת 2005 לקייסי ג'נינגס, שחקן כדורעף חופים מצטיין ולזוג נולדו שני בנים ובת. וולש היא בת דודתו של אנג'לו קלויארו, שחקנה של מכבי תל אביב. מדיה וקבצים בנושא קרי וולש ג'נינגס בוויקישיתוף קרי וולש ג'נינגס, ברשת החברתית פייסבוק קרי וולש ג'נינגס, ברשת החברתית אקס (טוויטר) קרי וולש ג'נינגס, ברשת החברתית אינסטגרם קרי וולש ג'נינגס, באתר הוועד האולימפי הבין-לאומי קרי וולש ג'נינגס, באתר olympedia.org אמיר ענבר, בגיל 40 ועם שלושה ילדים, האלופה האולימפית בכדורעף חופים לא מפחדת להסתער על הענף שוב, באתר הארץ, 19 באוקטובר 2018 biography/Kerri-Walsh-Jennings קרי וולש ג'נינגס, באתר אנציקלופדיה בריטניקה (באנגלית)
פרסי הקהל לקולנוע "אפריקה מג'יק" 2017

טקס פרסי הקהל לקונלוע "אפריקה מג'יק" 2017 (באנגלית: 2017 Africa Magic Viewers Choice Awards ‏(AMVCA) נערך ב-5 במרץ 2017 במלון אקו בוויקטוריה איילנד, שבלאגוס, ניגריה. את האירוע אירחו שוב איי קיי אוסגיאודו ומיני דלאמיני. רשימת המועמדים נחשפה ב-14 בדצמבר 2016. הסרט '76 זכה למספר שיא של מועמדויות - 14 - כולל לפרסים לסרט הטוב ביותר, לשחקנית הטובה ביותר, ולשחקן הטוב ביותר. הסרט זכה בארבעה פרסים, כולל הסרט הטוב ביותר. "AMVCA 2017: COMPLETE WINNER'S LIST". Information Nigeria. Awojulegbe, Oluseyi (15 בדצמבר 2016). "FULL LIST: '76 earns 14 nominations for AMVCA 2017". The Cable. {{cite web}}: (עזרה)
הנס היינריך זיקסט פון ארמין

הנס היינריך זיקסט פון ארמין (בגרמנית: Hans-Heinrich Sixt von Armin‏; 6 בנובמבר 1890 – 1 באפריל 1952), היה גנרל בוורמאכט במהלך מלחמת העולם השנייה. פון ארמין נולד ב-6 בנובמבר 1890 בשטטין, והיה בנו של גנרל פרידריך זיקסט פון ארמין. בשנת 1909 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. בשנת 1915 הוא הועלה לדרגת אובר-לויטננט, ובשנת 1917 הוא הועלה לדרגת האופטמן. לקראת סוף המלחמה הוא מונה לקצין מטה בדיוויזיה ה-26, ועל פעולותיו בקרבות הוא קיבל עיטור צלב הברזל דרגה ראשונה ושנייה ואת אות הפציעה בשחור. לאחר המלחמה הצטרף פון ארמין לרייכסווהר, ומילא בו תפקידי פיקוד ומטה. ב-1 באוקטובר 1932 הוא הועלה לדרגת אוברסט-לויטננט, ב-1 באוקטובר 1934 הוא הועלה לדרגת אוברסט, וב-1 במרץ 1938 הוא הועלה לדרגת גנרל-מיור. עם פרוץ המלחמה מונה פון ארמין לראש מטה הארמייה החמישית, וב-25 בספטמבר 1939 הוא מונה למפקד הדיוויזיה ה-95, עמה לחם במהלך המערכה על צרפת כחלק מהארמייה הראשונה. ב-1 במרץ 1940 הוא הועלה לדרגת גנרל-לויטננט, ובמהלך מבצע ברברוסה לחמה הדיוויזיה כחלק מהקורפוס ה-51 במסגרת הארמייה השישית. ביולי 1941 הוא נתן הוראות להרוג 200 יהודים, בטענה על פגיעה בחיילים גרמנים, וב-22 בספטמבר 1941 הוא קיבל את עיטור צלב האבירים של צלב הברזל. ב-10 במאי 1942 הוא מונה למפקד הדיוויזיה ה-113, ובמהלך מבצע מקרה כחול לחמה הדיוויזיה כחלק מהארמייה השישית. לאחר מכן לחמה הדיוויזיה בקרב סטלינגרד, וב-31 בינואר 1943 הוא נכנע עם שרידי הדיוויזיה לכוחות הצבא האדום. פון ארמין נשלח למחנה השבויים בקרסנוגורסק, שם מת ב-1 באפריל 1952. מדיה וקבצים בנושא הנס היינריך זיקסט פון ארמין בוויקישיתוף הנס היינריך זיקסט פון ארמין באתר feldgrau (באנגלית)
מיסטי מיי-טרינור

מיסטי מיי-טרינור (באנגלית: Misty May-Treanor; נולדה ב-30 ביולי 1977) היא שחקנית כדורעף חופים אמריקאית, היא 3 פעמים ברציפות אלופה אולימפית (אתונה 2004, בייג'ינג 2008 ולונדון 2012) ו-3 פעמים אלופת העולם (ריו דה ז'ניירו 2003, ברלין 2005 וגשטאט 2007), לצד שותפתה קרי וולש ג'נינגס. היא שחקנית כדורעף החופים שזכתה ב-112 טורנירים. מיי נולדה בלוס אנג'לס, קליפורניה וגדלה בסנטה מוניקה, קליפורניה למשפחה של ספורטאים. אמה, הייתה שחקנית טניס מצטיינת ברמה הארצית ואביה, בוץ'(אנ') היה חבר בנבחרת ארצות הברית בכדורעף באולימפיאדת מקסיקו סיטי (1968). דודתה מצד אמה, בטי(אנ'), אף היא הייתה טניסאית מצטיינת ברמה העולמית ואמם של שני טניסאים מצטיינים ברט(אנ') וטיילור(אנ'). בצעירותה (גיל 4 עד גיל 15) היא גדלה עם סבא וסבתא שלה בגלל בעיית אלכוהיוליזם של הוריה. באולימפיאדת סידני (2000) סיימה מיי במקום חמישי ביחד עם שותפתה הולי מקפיק(אנ'). באליפות העולם שנערכה בריו דה ז'ניירו, ברזיל 2003 זכתה מיי ביחד עם שותפתה קרי וולש ג'נינגס בתואר העולמי. באולימפיאדת אתונה (2004) זכתה מיי ביחד עם קרי וולש ג'נינגס במדליית זהב לאחר שלא הפסידו אפילו מערכה אחת במהלך כל הטורניר. באליפות העולם שנערכה בברלין, גרמניה 2005 הגנה מיי ביחד עם שותפתה קרי וולש ג'נינגס על התואר העולמי. באליפות העולם שנערכה בגשטאט, גרמניה 2007 זכתה מיי בפעם השלישית ברציפות ביחד עם שותפתה קרי וולש ג'נינגס בתואר העולמי. באולימפיאדת בייג'ינג (2008) הגנה מיי על תוארה ביחד עם קרי וולש ג'נינגס לאחר שלא הפסידו אפילו מערכה אחת במהלך כל הטורניר. באותה השנה התמודדה בעונה השביעית של תוכנית המציאות האמריקאית, רוקדים עם כוכבים, ופרשה בשבוע הרביעי. באליפות העולם שנערכה ברומא, איטליה 2011 זכתה מיי ביחד עם שותפתה קרי וולש ג'נינגס במדליית כסף. באולימפיאדת לונדון (2012) היא זכתה בפעם השלישית ברציפות בזהב האולימפי ביחד עם קרי וולש ג'נינגס. בנובמבר 2004 נישאה מיי למאט טרינור שחקן בייסבול מקצועי. לזוג שלוש בנות. מדיה וקבצים בנושא מיסטי מיי-טרינור בוויקישיתוף אתר האינטרנט הרשמי של מיסטי מיי-טרינור (באנגלית) מיסטי מיי-טרינור, ברשת החברתית אקס (טוויטר) מיסטי מיי-טרינור, באתר הוועד האולימפי הבין-לאומי מיסטי מיי-טרינור, באתר olympedia.org מיסטי מיי-טרינור, באתר אנציקלופדיה בריטניקה (באנגלית)
פולקסווגן EA489 בסיס-טרנספורטר

פולקסווגן EA489 בסיס-טרנספורטר (בגרמנית: Volkswagen EA489 Basistransporter) הוא טנדר מתוצרת יצרנית הרכב הגרמנית פולקסווגן אשר יוצר בין השנים 1975–1979 בגרמניה, ובמקסיקו בין השנים 1977-1979. במקסיקו יוצרו 3,000 יחידות בין השנים 1977–1979. ארגז מטען פתוח ארגז מטען סגור גרמניה מקסיקו - הדגם היה קרוי "Volkswagen Hormiga" אוסטרליה ניו זילנד פפואה גינאה החדשה הפיליפינים - הדגם היה קרוי "Volkswagen Trakbayan" פקיסטן טורקיה - הדגם היה קרוי "Volkswagen EA489" אינדונזיה, הורכב על ידי "P.T. Garuda Mataram Motor Company", הדגם היה קרוי "Volkswagen Mitra" פולקסווגן "פולקסווגן EA489 בסיס-טרנספורטר" - תמונות מדיה וקבצים בנושא פולקסווגן EA489 בסיס-טרנספורטר בוויקישיתוף פולקסווגן EA489 בסיס-טרנספורטר, סרטון באתר יוטיוב פולקסווגן EA489 בסיס-טרנספורטר, סרטון באתר יוטיוב פולקסווגן EA489 בסיס-טרנספורטר, סרטון באתר יוטיוב "פולקסווגן EA489 בסיס-טרנספורטר" pinterest.com/pin "פולקסווגן EA489 בסיס-טרנספורטר" jalopnik.com/another-weird-air-cooled-vw-youve-never-heard-of-basi "פולקסווגן EA489 בסיס-טרנספורטר" definitions.net/definition/volkswagen+ea489+basistransporter "פולקסווגן EA489 בסיס-טרנספורטר" dbpedia.org/page/Volkswagen_EA489_Basistransporter The Indonesian basic transporter: Mitra - powered by Volkswagen (brochure), Jakarta, Indonesia: P.T. Garuda Mataram Motor Company, p. 3
רכס גולד

רכס גולד (באנגלית: Gold Range) הוא רכס הרים בהרי מונאשי, שבדרום ההרים הפנימיים של פרובינציית קולומביה הבריטית שבקנדה. בעבר גבולות הרכס היו אגם ארו ועמק אוקאנאגאן. כיום נחשבים רק ההרים שממזרח לאגם ארו העליון, ממערב לנהר שוסוואפ העליון, ומדרום לכביש המהיר טרנס קנדה להרי הרכס.  הגבוה בהרי הרכס הוא הר אודין שגובהו 2,971 מטרים מעל פני הים. שטחו של הרכס 2,039 קמ"ר. הפסגות העיקריות של הרכס הן: שמו של הרכס אומץ רשמית בספטמבר 1932. • Samuel N. Rhoads, he Birds Observed in British Columbia and Washington during Spring and Summer, 1892, Proceedings of the Academy of Natural Sciences of Philadelphia, Vol. 45, No. 1 (Jan. - Mar., 1893), pp. 21-65 רכס גולד באתר ממשלת קולומביה הבריטית מפה טופוגרפית של רכס גולד רכס גולד באתר peakbagger מסלולי הליכה ברכס גולד תיאור הטיפוס על רכס גולד הטיפוס על רכס גולד, סרטון באתר יוטיוב רכס גולד, באתר אנציקלופדיה בריטניקה (באנגלית) גבולות הרכס מידע גאוגרפי על הרכס ההיסטוריה של שם הרכס
אירוויזיון לרוקדים צעירים 1997

האירוויזיון לרוקדים צעירים 1997 היא התחרות ה-7 של האירוויזיון לרוקדים צעירים. פולין אירחה את התחרות בתיאטרון המוזיקלי דנוטה בדושקובה (פולנית). המשתתפים שנבחרו הם רקדנים לא-מקצועיים בני 16 עד 21. הריקוד של כל משתתף נבחר ומוכן מספר שבועות לפני התחרות. המנצח נבחר לאחר הצבעת השופטים. השופטים שהצביעו הם: רוסיה רוסיה - מאיה פליסצקאיה רומניה רומניה / צרפת צרפת - גיגי קאקיליאנו איטליה איטליה - פאולו קאנטאפולו פולין פולין - קטרזיינה גדאניק גרמניה גרמניה - אווה סקלוז' שוודיה שוודיה - גוסטה סוואלברג שווייץ שווייץ - היינץ' ספויריילי 13 מדינות השתתפו בתחרות. להלן המדינות שלא העפילו לגמר: אל הגמר העפילו 7 מדינות. אתר האינטרנט הרשמי של אירוויזיון לרוקדים צעירים 1997 "Eurovision Young Dancers 1997: About the show". European Broadcasting Union. אורכב מ-המקור ב-2016-08-13. נבדק ב-5 באוקטובר 2014. {{cite web}}: (עזרה) "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}: (עזרה)
הדיוויזיה ה-95 (ורמאכט)

הדיוויזיה ה-95 (בגרמנית: 95. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-19 בספטמבר 1939, והועמדה תחת פיקוד הנס היינריך זיקסט פון ארמין. במהלך המערכה על צרפת לחמה הדיוויזיה כחלק מהארמייה הראשונה, ובמהלך מבצע ברברוסה היא לחמה כחלק מהקורפוס ה-51 במסגרת הארמייה השישית, והשתתפה בקרב אומן, קרב קייב וקרב חרקוב הראשון. לאחר מכן לחמה הדיוויזיה במבצע טייפון כחלק מהארמייה השנייה ומארמיית הפאנצר השנייה לסירוגין, ולאחר מכן נשארה בגזרה המרכזית, ואף לחמה בקרב רז'ב הראשון ובקרב רז'ב השני. לאחר מכן לחמה הדיוויזיה בקרבות בבוברויסק ובויטבסק, ובמאי 1944 ספגה הדיוויזיה אבדות כבדות ועברה ארגון מחדש. לאחר מכן לחמה הדיוויזיה בממל ובפרוסיה המזרחית, ובאפריל 1945 נכנעו שרידי הדיוויזיה לכוחות הצבא האדום. מדיה וקבצים בנושא הדיוויזיה ה-95 בוויקישיתוף הדיוויזיה ה-95 באתר lexikon-der-wehrmacht (בגרמנית)
איגור נסטרנקו

איגור נסטרנקו (נולד ב-18 באוגוסט 1990) הוא כדורסלן ישראלי המשחק במכבי ראשון לציון מהליגה הלאומית בכדורסל בעמדת הסנטר. גובהו 2.03 מטר. נסטרנקו נולד בקיליה שבאוקראינה. בגיל 3.5 עלה עם משפחתו לישראל. הוא שיחק בליגת הנערים במסגרת מכבי ראשון לציון, אך פרש בעקבות קשיים בלימודיו. לאחר כשנה חזר לשחק כדורסל בקבוצת הנוער של ראשון לציון. בגיל 17 החל לשחק בליגת העל עד לשנת 2015 במדי מכבי ראשון לציון, כאשר בעונת 2012/13 שיחק עונה אחת באליצור יבנה מן הליגה הלאומית ולאחר מכן חזר לראשון לציון. עונתו הטובה ביותר במדי ראשון לציון הייתה עונת 2013/14 בה שיחק בממוצע 9.7 דקות למשחק, וקלע 3 נקודות בממוצע. בעונת 2015/16 הצטרף לעירוני נס ציונה אשר ירדה ליגה בתום העונה. בעונה זו קלע נסטרנקו 4.3 נקודות למשחק והשיג 2.9 ריבאונדים בממוצע. לקראת עונת 2016/17 הוא חתם בעירוני נהריה לשנה אחת, אך בהמשך חתם לשנתיים נוספות בקבוצה. בספטמבר 2019 חתם בהפועל חיפה על חוזה עד סוף העונה. בינואר 2018 השיג שיא קריירה במספר נקודות למשחק בליגת העל, בעת שקלע 20 נקודות מול הפועל חולון.ב-2020 אחרי עלייתה של הפועל חיפה לליגת העל, נסטרקו האריך את חוזהו עד 2022. בעונתו השנייה בחיפה, עונת 2020/2021 העמיד ממוצעים של 8.8 נק', 3.4 ריבאונדים ו-1 אסיסט ב-18 דק' למשחק בליגה ו-6.5 נק' ו-1.5 ריב' בפליאוף. בעונתו השלישית בחיפה, עונת 2021/2022 העמיד ממוצעים של 5.9 נק' ו-2.2 ריבאונדים ב-14.4 דק' למשחק בליגה ו-8 נק' ו-1.7 ריב' בפלייאוף. לקראת עונת 2022/23 הצטרף למכבי ראשון לציון נסטרנקו שיחק בנבחרת הנוער. הוא זומן לנבחרת העתודה והשתתף בשנת 2010 באליפות אירופה (דרג ב'). נסטרנקו אף זומן בפברואר 2018 לנבחרת הבוגרת ונכלל בסגל הרחב שלה, אך נופה מהסגל לקראת המשך משחקי מוקדמות אליפות העולם בכדורסל. מדיה וקבצים בנושא איגור נסטרנקו בוויקישיתוף פרופיל, באתר eurobasket פרופיל, באתר פיב"א אריה ליבנת, סנטר ראשון, באתר הארץ, 9 באוקטובר 2011 רותם אטיאס, נהריה: ניב ברקוביץ' ואיגור נסטרנקו חתמו, באתר ynet, 5 ביולי 2016 אור שקדי‏, עירוני נהריה: איגור נסטרנקו האריך חוזה, חתם לשנתיים נוספות, באתר וואלה, 23 ביולי 2017 ‏עוד פעם מעל 90 נקודות: הפועל חולון ניצחה את נהריה, באתר ספורט1, 3 בינואר 2018 בחזרה לעתודה: להיכן מגיעים שחקני הנבחרת?, באתר ערוץ הספורט, 29 ביולי 2018 אפרת עמורבן, סגל נבחרת ישראל פורסם, עומרי כספי בחוץ, באתר ynet, 11 ביוני 2018
עורב אמריקאי

עורב אמריקאי (שם מדעי: Corvus brachyrhynchos) הוא מין של עורב החי לאורכה של אמריקה הצפונית והוא מבין העורביים הנפוצים בה. בצורתו העורב מזכיר את העורב השחור הגדול ממנו. עורב זה מגיע לאורך 40-50 ס"מ, כאשר רוב האורך כולל את הזנב, מוטת כנפיו 85-100 ס"מ ומשקלו כ-300-600 גרם. זכרי העורב גדולים יותר מהנקבות. כמו עורבים אחרים הוא בעל כסות נוצות שחורה ומקור מגודל וארוך. עורבים החיים בטבע יכולים לחיות 7-8 שנים בעוד בשבי הם חיים עד 30 שנה. הוא חי בין החופים של האוקיינוס האטלנטי כולל סן-פייר ומיקלון ועד לחוף האוקיינוס השקט מדרום קנדה לצפון מקסיקו. העורב מותאם במיוחד לחיים ביערות ובטונדרה הקרה. הוא עוף אינטליגנטי ואוכל-כול המחפש אפשרויות לגוון את תפריטו בכל מזון אפשרי. הוא אוכל זרעים, אגוזים, חרקים, נבלות, מזון אנושי, צפרדעים, עכברים, ביצים, גוזלים ועוד. הוא יאכל גם מתחנות האכלה. העורבים הם עופות מונוגמיים הדואגים יחד לגידול הצאצאים ולהגנה מפני אויבים. הם בונים קן גדול על עץ ומגדלים בו עד 15 גוזלים במשך כמה מחזורי רבייה. כל חמש שנים הם בונים קן חדש . Corvus brachyrhynchos brachyrhynchos Corvus brachyrhynchos hesperis Corvus brachyrhynchos pascuus Corvus brachyrhynchos paulus המינים עורב דגים (Corvus ossifragus) ועורב נבלות (Corvus corone) הופרדו ממין זה. מדיה וקבצים בנושא עורב אמריקאי בוויקישיתוף עורב אמריקאי, באתר ITIS (באנגלית) עורב אמריקאי, באתר NCBI (באנגלית) עורב אמריקאי, באתר Animal Diversity Web (באנגלית) עורב אמריקאי, בבסיס הנתונים ARKive (באנגלית) עורב אמריקאי, באתר האנציקלופדיה של החיים (באנגלית) עורב אמריקאי, באתר Internet Bird Collection (באנגלית) עורב אמריקאי, באתר GBIF (באנגלית) עורב אמריקאי באתר הרשימה האדומה של IUCN
עורב אלסקה

עורב אלסקה (שם מדעי: Corvus caurinus) הוא מין של עורב ממשפחת העורביים החי רק באלסקה ובסביבתה. עורב זה הוא קרוב של העורב האמריקאי החי קצת יותר דרומה ובעבר נחשב לתת-מין שלו, אך הוא קטן יותר ובעל צבעים בהירים יותר. אורכו של העורב 33-41 סנטימטר ומשקלו 340-440 גרם. הוא בעל כסות נוצות חומה כהה במקום שחורה ובעל זנב, מקור וכפות רגליים קצרים יותר מהעורב האמריקאי. העורב בעל ראייה טובה, רגליים ארוכות בעלות טפרים בקציהם וזנב ארוך. כמו רוב העורבים הוא אוכל-כול מנצל הזדמנויות. מזון חשוב עבורו הוא יצורי ים כמו סרטנים, צדפות ודגים שהוחפו. הוא אוכל גם נבלות ומתלווה לציידים גדולים הצדים באזור. עורב זה מצוי ביערות המחטניים ובחופים של אלסקה, קולומביה הבריטית ומדרים עד וושינגטון. העורב יימצא גם בערים שונות. מדיה וקבצים בנושא עורב אלסקה בוויקישיתוף עורב אלסקה, באתר ITIS (באנגלית) עורב אלסקה, באתר NCBI (באנגלית) עורב אלסקה, באתר Animal Diversity Web (באנגלית) עורב אלסקה, באתר GBIF (באנגלית) עורב אלסקה באתר הרשימה האדומה של IUCN
מינוקס

מינוקס (Minox) היא יצרנית מצלמות גרמנית, נודעה בעיקר בשל המצלמות האולטרה-קטנות מתוצרתה. המוצר הראשון שיוצר תחת המותג "מינוקס" הייתה מצלמה אולטרה-קטנה שפיתח ב-1922 הגרמני-בלטי ואלטר זאפ (1905–2003) ופיתוחה והפקתה הושלמו ב-1936. בין השנים 1937–1943 יוצרה המצלמה במפעל הלטבי VEF (ר"ת: Valsts elektrotehniskā fabrika) (אנ'). לאחר מלחמת העולם השנייה היא עוצבה מחדש וייצורה התחדש בגרמניה. אף שבמקור תוכננה המינוקס כמצלמה לבעלי ידע בסיסי בלבד בצילום, בשל עלויות הייצור הגבוהות וסיבות אחרות הפכה המינוקס לפריט מותרות, והתפרסמה מאוד בעיקר כמצלמת ריגול. מינוקס הרחיבה בשנות ה-70 של המאה ה-20 את מגוון המצלמות שייצרה, והיא פעילה גם כיום בייצור ובמיתוג ציוד צילום וציוד אופטי. מדיה וקבצים בנושא מינוקס בוויקישיתוף אתר האינטרנט הרשמי של מינוקס אתר חברת מינוקס ההיסטורית
911 (מוקד חירום)

9-1-1 הוא מספר הטלפון של מוקד חירום באמריקה הצפונית. כמו כל יתר מוקדי החירום בעולם מספר זה מיועד לשימוש רק במקרי חירום, והשימוש בו לכל מטרה אחרת (כגון ביצוע מתיחות) נחשב למעשה פשע ברשויות שיפוט מסוימות באמריקה הצפונית. בנובמבר 1967 המליצה "ועדת הנשיא על אכיפת החוק ומנהל המשפטים" על יצירת מספר בודד שניתן להשתמש בו בכל רחבי ארצות הברית לצורך דיווח על מצבי חירום. ועדת התקשורת הפדרלית נפגשה עם AT&T לבחור את המספר ובשנת 1968 הוסכם על המספר 911. ב-16 בפברואר 1968, בוצעה שיחת 9-1-1 הראשונה, מבית עיריית הייליוויל על ידי ראש מועצת מדינת אלבמה, ראנקין פייט, וחבר הקונגרס טום בוויל ענה לקריאה בתחנת המשטרה של העיר. מכשיר הטלפון שענה לקריאה הראשונה, מודל אדום בהיר, נמצא במוזיאון הייליוויל. העתק מדויק שלו עדיין בשימוש בתחנת המשטרה. ארצות הברית ארצות הברית ארמניה ארמניה ירדן ירדן מקסיקו מקסיקו קנדה קנדה הרפובליקה הדומיניקנית הרפובליקה הדומיניקנית אל סלוודור אל סלוודור קוסטה ריקה קוסטה ריקה פנמה פנמה גיאנה גיאנה אורוגוואי אורוגוואי אקוודור אקוודור פרגוואי פרגוואי בוטסואנה בוטסואנה פיג'י פיג'י מוקד חירום טלפוני מדיה וקבצים בנושא 911 בוויקישיתוף אתר האינטרנט הרשמי של 911 (באנגלית אמריקאית) אתר האינטרנט הרשמי של 911 (בספרדית)